Okos számítógép
Elkészítik a világ legnagyobb számítógépét, ami már mindent tud. Az átadási ceremóniára újságírókat is meghívnak, akik tesztelhetik a gép tudását. Az egyik elhatározza, hogy megtréfálja a gépet: - Hol van az apám? - írja be a billentyűzeten. A számítógép néhány másodperc után nyomtatja is a választ: - Floridában horgászik. - Ez egy buta gép - mondja az újságíró a többieknek. - Megette ezt a beugrató kérdést, apám ugyanis már meghalt. Az egyik programozó mondja neki, hogy a gép talán félreértette a kérdést, próbálja meg másként megfogalmazni. - Hol van anyám férje? - teszi fel a kérdést a trükkös újságíró. Ismét néhány másodperc gondolkodás, majd jön is a válasz: - Anyád férje 3 éve meghalt, apád meg még mindig Floridában horgászik.